मैं एक विवाहेतर संबंध में संयुक्त हूँ, क्या मैं गलत हूँ?
Snigdha Mishra May 29, 2018 3:02 pm June 13, 2018
मैं अपने विवाहित जीवन में सुखी नहीं हूँ|
मैं एक ३२ वर्षीय महिला हूँ और मैं अपने एक मित्र के साथ विवाहेतर संबंध में हूँ| शुरू में, यह केवल एक मित्रता थी| शादी के बाद, मैं अपने विवाहित जीवन में जिस्मानी और भावनात्मक रूप से सुखी नहीं थी| और फिर मैंने अपनी इस परिस्थिति के बारे में अपने उस मित्र को बताया| यह हम दोनों को इतना क़रीब ले आया कि हम दोनों के बीच में शारीरिक सम्बन्ध हो गए| हम दोनों एक दुसरे को बहुत पसंद करते हैं| कभी कभी मुझे यह लगा करता है कि जो मैं कर रही हूँ वह गलत है| मुझे यह नहीं पता कि क्या जो मैं कर रही हूँ वह सही है या गलत| कृपया मुझे सलाह दें|
प्रिय ३२ वर्षीय,
यह बहुत खेदजनक स्थिति है कि आपका वैवाहिक जीवन सुखी नहीं है| यह भी बहुत खेदजनक स्थिति है कि आपको अपने वैवाहिक जीवन के बाहर प्रेम पाने की आवशयकता हुई| आपको यह बताने के लिए कि जो आप कर रही हैं वह सही है या गलत, मैं उचित इंसान नहीं हूँ| इसका फैसला स्वयं आप को ही करना पड़ेगा | मैं यह पूछ सकती हूँ कि, यदि आपके वैवाहिक जीवन में प्रेम नहीं है, तो आप इस शादी में अब तक क्यों हैं?
१) अपने पति के साथ आप अपना कैसा भविष्य देख रही हैं?
२) अपने प्रेमी के साथ आप अपना कैसा भविष्य देख रही हैं?
३) क्या आपको इन दोनों में से किसी एक के साथ भी भविष्य चाहिए है?
और अवैध सम्बन्ध तो अवैध सम्बन्ध ही हुआ करता है| अधिकतर शादियों में, इसे विश्वासघात माना जाएगा और इसके परिणाम भी होंगे| मुझे यह नहीं मालूम है कि क्या आपकी शादी एक ‘ओपेन मैरिज’ है या नहीं, या आपके वैवाहिक जीवन में शादी के बाहर संबंधों को ठीक माना जाता है या नहीं| यदि हाँ, तो इस से कोई फ़र्क़ नहीं पढ़ता है| यदि नहीं, तो खुद अपने पति के स्थान पर रख कर सोचो|
तो यदि आपको लगता है कि आप गलत हैं, तो आप गलत हैं| यदि आपको लगता है कि आप सही हैं, तो आप सही हैं| यह आपकी मर्ज़ी है|
विवाहेतरसम्बन्धअवैधप्रेमीवैवाहिक जीवन